b"\n_START_ARTICLE_\nGiveWell\n_START_SECTION_\nFokus p\xc3\xa5 tiltak i utviklingsland\n_START_PARAGRAPH_\nSelv om GiveWell ikke eksplisitt fokuserer p\xc3\xa5 \xc3\xa5 anbefale internasjonale hjelpeorganisasjoner har de fleste av toppanbefalingene v\xc3\xa6rt organisasjoner som arbeider i utviklingsland. GiveWell hevder at de beste hjelpeorganisasjonene som arbeider i den tredje verden er langt mer kostnadseffektive enn de beste veldedige form\xc3\xa5l i den utviklede verden. Til tross for dett har GiveWell tidligere anbefalt noen veldedige organisasjoner i USA, blant annet KIPP (Houston branch) og Nurse-Family Partnership.\n_START_SECTION_\nRom for mer st\xc3\xb8tte\n_START_PARAGRAPH_\nEn av de viktigste retningene GiveWell \xc3\xb8nsker \xc3\xa5 skille seg fra andre veldedighetsevaluatorer er gjennom sitt fokus p\xc3\xa5 skalerbarhet, som de kaller \xc2\xabroom for more funding\xc2\xbb \xe2\x80\x94 hvor mye ekstra kapital kan organisasjonen bruke, hvilke aktiviteter vil ekstra midler bli brukt til, og hvor godt kan effekten av kortsiktig finansiering bli ekstrapolert for ytterligere finansiering. GiveWell har publisert en guide for \xc3\xa5 vurdere skaleringspotensiale og har en rekke blogginnlegg om temaet.\n_START_SECTION_\nHeuristikk for \xc3\xa5 identifisere fremragende veldedige organisasjoner\n_START_PARAGRAPH_\nI motsetning til andre veldedighetsevaluatorer som Charity Navigator, GuideStar, Philanthropedia og Great Nonprofits, er GiveWell ikke fokusert p\xc3\xa5 \xc3\xa5 vurdere et stort antall veldedige organisasjoner. GiveWell fokuserer heller p\xc3\xa5 \xc3\xa5 identifisere fremragende veldedige organisasjoner som har fartstid med p\xc3\xa5litelige resultater og er kostnadseffektive, skalerbare, og gjennomsiktige. Det utf\xc3\xb8res detaljerte anmeldelser kun for de veldedige organisasjonene som, basert p\xc3\xa5 forel\xc3\xb8pige unders\xc3\xb8kelser, virker veldig lovende for \xc3\xa5 v\xc3\xa6re fremragende. I sin gjennomgang av den internasjonale bistandsprosessen fra 2011 forklarer GiveWell: \xc2\xabV\xc3\xa5rt fokus er p\xc3\xa5 \xc3\xa5 finne fremragende veldedige form\xc3\xa5l, snarere enn \xc3\xa5 fullf\xc3\xb8re en grundig unders\xc3\xb8kelse for hver organisasjon vi vurderer. Fordi vi stoler p\xc3\xa5 heuristikk, eller meningsfylte snarveier, for \xc3\xa5 skille mellom organisasjoner og identifisere de som vi tror til syvende og sist vil kvalifisere for v\xc3\xa5re anbefalinger.\xc2\xbb\n_START_SECTION_\nDokumentasjon av effekt\n_START_PARAGRAPH_\nGiveWell mener at bevisbyrden for \xc3\xa5 etablere suksess burde falle p\xc3\xa5 organisasjonen selv. Av denne grunn antar GiveWell at organisasjonen ikke er effektiv om den ikke selv tydelig framlegger opplysninger eller kan gi evidens for at programmene de har har \xc3\xb8nsket positiv effekt. Veldedige organisasjoner som ikke har data som kan vise positiv effekt f\xc3\xa5r sjelden en full gjennomgang fra GiveWell.\n_START_SECTION_\nAdministrasjonskostnad\n_START_PARAGRAPH_\nSelv om noen veldedighetsevaluatorer gi negative vurderinger til veldedige organisasjoner som bruker en stor del av sine budsjetter p\xc3\xa5 administrative kostnader og fundraising, anser ikke GiveWell dette som et godt m\xc3\xa5ltall for evaluering av organisasjonen, fordi den hevder at administrasjonskostnader kan gj\xc3\xb8re en organisasjon mer effektiv i \xc3\xa5 oppn\xc3\xa5 sine m\xc3\xa5l.\n_START_SECTION_\nIdentifisering av kandidatorganisasjoner\n_START_PARAGRAPH_\nGiveWell bruker en rekke kilder for \xc3\xa5 identifisere kandidatorganisasjoner for n\xc3\xa6rmere unders\xc3\xb8kelse og vurdering. De godtar kandidater for evaluering fra veldedige organisasjoner, givere og andre. I tillegg betrakter GiveWell organisasjoner som mottar tilskudd fra effekt-fokuserte stiftelser og stipendinstitusjoner, som Bill og Melinda Gates Foundation, Children's Investment Fund Foundation, Mulago Foundation, Skoll Foundation, Jasmine Social Investments, og Peery Foundation. De vurderer ogs\xc3\xa5 veldedige organisasjoner som samarbeider med Abdul Latif Jameel Poverty Action Lab og Innovations for Poverty Action. I tillegg vurderer GiveWell domene-spesifikke veldedighetslister, vinnere av flere priser, og lister med veldedige organisasjoner fremhevet av andre veldedighetsevaluatorer og donorgrupper._NEWLINE_For \xc3\xa5 v\xc3\xa6re kvalifisert for evaluering fra GiveWell m\xc3\xa5 organisasjonene ha et program som GiveWell mener har sterk evidens for suksess (for eksempel salt iodisering) eller selv utf\xc3\xb8re grundige evalueringer av dens innflytelse.\n_START_SECTION_\nHistorie\n_START_PARAGRAPH_\nGiveWell ble grunnlagt i 2007 av to tidligere investeringsanalytikere hos Bridgewater Associates: Holden Karnofsky og Elie Hassenfeld. I 2008 fikk de oppstartsst\xc3\xb8tte fra William and Flora Hewlett Foundations Nonprofit Marketplace Initiative, med m\xc3\xa5lsetning om \xc3\xa5 s\xc3\xb8rge for at \xc2\xabinnen 2015 vil ti prosent av personlige filantropiske bidrag i USA (eller $20 milliarder)v\xc3\xa6re p\xc3\xa5virket av meningsfull, h\xc3\xb8ykvalitets informasjon om ideelle organisasjoners ytelse.\xc2\xbb The Hewlett Foundation fortsatte \xc3\xa5 v\xc3\xa6re en viktig bidragsyter til GiveWell i flere \xc3\xa5r. I mars 2014 kunngjorde de imidlertid at de avsluttet The Nonprofit Marketplace Initiative, og med den st\xc3\xb8tten GiveWell fikk. GiveWell publiserte en bloggpost i august 2014 om sine perspektiver p\xc3\xa5 avlutningen av initiativet._NEWLINE_I juni 2012 kunngjorde GiveWell et tett partnerskap med Good Ventures, og Good Ventures v\xc3\xa6rt en av GiveWells hovedfinansi\xc3\xb8rer siden._NEWLINE_I l\xc3\xb8pet av 2012 flyttet GiveWell kontorer fra New York til San Francisco og deler n\xc3\xa5 kontorlokaler med Good Ventures._NEWLINE_I september 2011 kunngjorde GiveWell opprettelsen av GiveWell Labs, som var opprettet for \xc3\xa5 kunne unders\xc3\xb8ke og finansiere er bredere spekter av filantropiske tiltak. I august 2014 ble GiveWell Labs omd\xc3\xb8pt til Open Philanthropy Project. Endringen ble gjort b\xc3\xa5de for \xc3\xa5 bedre understreke form\xc3\xa5let med prosjektet i tillegg til \xc3\xa5 understreke at det var blitt et samarbeidsprosjekt mellom GiveWell og Good Ventures."